Tredje gang kan meget vel være gangen det lykkedes for ægteskabet mellem Luis Rodriguez, kaldet Lucho, og AaB. Han var første gang til prøvetræning i klubben sidste sommer, men den gang blev det ikke til en kontrakt. I vinter lagde argentineren så vejen forbi træningsanlægget på Hornevej igen - denne gang var AaB mere interesserede, men Lucho valgte i stedet at prøve lykken i Ukraine. Det bar ikke frugt - og nu har AaB så hentet back?en til Aalborg igen. Og denne gang skulle den være næsten sikker - Med mindre der opstår uforudsete ting de næste par dage, håber vi at kunne indgå en aftale i løbet af kort tid, fortæller cheftræner Kent Nielsen til klubbens egen hjemmeside.

Referat:
Den argentinske back er endnu en gang til prøvetræning i AaB. Og denne gang skulle det bare være formaliteter der mangler, før kontrakten er på plads.